CELEX: 32020D2136
Language: da
Date: 2020-12-14 00:00:00
Title: Rådets afgørelse (EU) 2020/2136 af 14. december 2020 om vedtagelse af Rådets holdning til det andet forslag til Den Europæiske Unions almindelige budget for regnskabsåret 2021

18.12.2020   
               
               
                  DA
               
               
                  Den Europæiske Unions Tidende
               
               
                  L 430/14
               
            
         RÅDETS AFGØRELSE (EU) 2020/2136
         af 14. december 2020
         om vedtagelse af Rådets holdning til det andet forslag til Den Europæiske Unions almindelige budget for regnskabsåret 2021
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 314, stk. 3, sammenholdt med traktaten om oprettelse af Det Europæiske Atomenergifællesskab, særlig artikel 106A, og
         ud fra følgende betragtninger:
         
                     (1)
                  
                  
                     Kommissionen forelagde den 10. december 2020 et forslag, der indeholder det andet forslag til Den Europæiske Unions almindelige budget for regnskabsåret 2021 (1).
                  
               
                     (2)
                  
                  
                     Rådet har gennemgået Kommissionens forslag med henblik på at fastlægge en holdning, der på indtægtssiden er i overensstemmelse med Rådets afgørelse 2014/335/EU, Euratom af 26. maj 2014 om ordningen for Den Europæiske Unions egne indtægter (2) og på udgiftssiden med indholdet i den principaftale, som blev indgået den 10. november 2020 om den flerårige finansielle ramme for 2021-2027.
                  
               
                     (3)
                  
                  
                     I betragtning af behovet for, at Rådet så hurtigt som muligt vedtager en holdning til det andet forslag til Den Europæiske Unions almindelige budget for regnskabsåret 2021 med henblik på endelig vedtagelse af et budget inden begyndelsen af regnskabsåret 2021, hvorved kontinuiteten i Unionens indsats sikres, er det i overensstemmelse med artikel 3, stk. 3, i Rådets forretningsorden berettiget at forkorte den periode på otte uger for underretning af de nationale parlamenter, der er fastsat i artikel 4 i protokol nr. 1 —
                  
               VEDTAGET DENNE AFGØRELSE:
         
            Eneste artikel
            Rådets holdning til det andet forslag til Den Europæiske Unions almindelige budget for regnskabsåret 2021 blev vedtaget af Rådet den 14. december 2020.
            Den fuldstændige tekst kan læses eller downloades på Rådets websted: http://www.consilium.europa.eu.
         
         
            Udfærdiget i Bruxelles, den 14. december 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  COM(2020) 839 final.
         
            (2)  EUT L 168 af 7.6.2014, s. 39.